Russemusikk

**Russemusikk** er en variant av festmusikk og kan beskrives som en undersjanger av elektronisk dansemusikk, med elementer av hiphop, pop og techno. Sjangeren har sitt utspring i Norge fra midten av 2000-årene, og musikken spilles gjerne i forbindelse med russefeiring og russefester. 

## Sjangertrekk
Russemusikken spenner over flere musikksjangere, men inneholder ofte elementer fra hiphop, pop og techno. Det finnes også mange eksempler på russesanger i sjangrene progressive house og slap house. Russemusikk kjennetegnes gjerne av høyt tempo, lystig lydbilde og utstrakt bruk av synthesizere og tung bass. Tekstene er gjerne enkle å huske, og ofte med grove ord og uttrykk. Rapping er også vanlig. 

## Bakgrunn
Feiring blant avgangselever på videregående skole har lange tradisjoner i Norge. Avgangselevene kalles russ, og feiringen kalles russefeiring og russetid. Musikk og sanger har alltid vært en del av feiringen, men opprinnelig laget russen egne sanger og regler, som blant andre «Chickelacke».

På 1980-tallet kjøpte russ gamle busser og satt store PA-anlegg på taket. Bussene fikk navn, ofte knyttet til deres «kjenningslåt», en sang som var utgitt av artister. I 1992 kom første russebuss «Jeger'n», fra Eikeli videregående skole i Bærum med egenkomponert russelåt, skrevet og produsert av Tore Bø Bendiksen og sunget inn i Chateau Neuf Studio. Etterfølgende russekull laget egne låter, og fikk kjente produsenter til å lage musikken. I tillegg ble bussen til leddbusser og PA-anleggene så store at russen måtte ha egne ansatte folk med lastebiler og eksterne rullende strømaggregat til å kunne sette PA-riggen opp når det skulle brukes.

Etter år 2000 har russefeiringen blitt en kommersiell begivenhet. Særlig i de større byene går vennegjenger sammen om å kjøpe en russebuss som brukes som base under russefeiringen. En russebussgjeng kan bruke flere milioner kroner på feiringen, blant annet for å kjøpe og restaurere en buss, skaffe lydanlegg, leie sjåfør og utarbeide navn, logo og konsept.

I 2005 ble det ulovlig med PA-anlegg utenfor bussene.

Flere bussgrupper bruker også penger på å lage sin egen russelåt, spesialskrevet for bussen. Dette har gitt grobunn en egen musikkindustri, der låtskrivere og musikkprodusenter skriver russelåter på bestilling fra grupper av russ. Enkelte låter kan koste – kroner. Disse låtene har gjerne «på kanten-tekster» og skal være lette å synge og danse til. Flere låtskrivere gir ut låter beregnet for alle russ og hele russemarkedet. Målet er at sangene skal plukkes opp blant russen og bli en gjenganger under russefeiringen. Flere låter har også blitt sterkt kritisert for sine kontroversielle tekster og linjer som: «Er du tretten, er du med/Når du suger, så gå ned» og «i kveld er det lov å være hore».

## Årets russelåt
I tillegg til de spesialskrevne russelåtene, har enkelte ordinære, kommersielle låter tendens til å bli en slags «offisiell» låt for årets russ. Denne låten omtales gjerne som «årets russelåt» og blir spilt jevnlig og bredt under hele feiringen. Hvilken sang som er årets russelåt, kan variere fra landsdel til landsdel, fra skole til skole og fra russ til russ. Russelåten trenger ikke være spesialskrevet for russefeiringen, og kan være laget av utenlandske artister.

Liste over «årets russelåt», ifølge brukerne på nettstedet Russ.no og Russelogo.no:
* 2024: Cassö med Raye og D-Block Europe – «Prada»
* 2023: David Guetta med Bebe Rexha – «I'm Good (Blue)»
* 2022: Gabry Ponte, LUM!X og Prezioso – «Thunder»
* 2021: Nathan Evans, 220 Kid og Billen Ted – «Wellerman (Sea Shanty)»
* 2020: Saint Jhn og Imanbek – «Roses (Imanbek Remix)»
* 2019: Broiler – «Do It»
* 2018: David Guetta, Martin Garrix og Brooks – «Like I Do»
* 2017: Vigiland – «Friday Night»
* 2016: Alan Walker – «Faded»
* 2015: Avicii – «The Nights»
* 2014: David Guetta og Showtek med Vassy – «Bad»
* 2013: Nause – «Hungry Hearts»
* 2012: Avicii – «Levels»
* 2011: LMFAO – «Party Rock Anthem»
* 2010: ItaloBrothers – «Stamp on the Ground»
* 2009: Guru Josh Project – «Infinity 2008»
* 2008: Kobojsarna – «Jag vet du vill ha mig»
* 2007: Kobojsarna – «Sång om ingenting»
* 2006: Basshunter – «Boten Anna»
* 2005: Infernal – «From Paris to Berlin»
* 2004: Usher – «Yeah!»
* 2003: SpritneyBears – «Woodpeckers from Space»
* 2002: 2PM – «C'mon»
* 2001: Spin-Up – «If You Wanna Party»
* 2000: DJ Aligator – «The Whistle Song»
* 1999: Vengaboys – «Boom, Boom, Boom, Boom!!»
* 1998: Drömhus – «Vill ha dig»
* 1997: Aqua – «Barbie Girl»
* 1996: Hype med Linda Johansen – «Hands Up»
* 1995: Scooter – «Move Your Ass!»
* 1994: Dance 2 Trance – «The Power of American Natives»
* 1993: 2 Unlimited – «No Limit»
* 1992: DumDum Boys – «Transit»
* 1991: The September When – «Bullet Me»
* 1990: CC Cowboys – «Harry»
* 1989: DumDum Boys – «Splitter pine»

## Fremtredende artister
### Produsenter av russemusikk

* Ballinciaga
* Roc Boyz
* RykkinnFella
* ItaloBrothers
* Kudos
* Golfklubb
* Tigergutt101
* Bausa
* Sleiken
* MøkkaFønk
* Unge Nic

### Tidligere produsenter
* TIX
* Skrillex
* DJ Broiler: Mikkel Christiansen og Simen A
* Kygo
* Avicii: Tim Berg
* DJ Walkzz
* Ketz
* K-391
* Tungevaag / Tungevaag & Raaban

## Se også

* Russefeiring

## Referanser